recursal/SuperWikiNEXT-32B huggingface dataset:
Λογότυπο του Πανεπιστημίου.
Το **Πανεπιστήμιο της Λα Λαγούνα** (ισπανικά: *Universidad de La Laguna*) βρίσκεται στο Σαν Κριστόμπαλ ντε Λα Λαγούνα, στο νησί της Τενερίφης. Είναι το παλαιότερο πανεπιστήμιο στις Κανάριες Νήσους. Έχει έξι πανεπιστημιουπόλεις: *Κεντρική*, *Αντσιέτα*, *Γκουαχάρα*, *Όφρα*, *Νότια πανεπιστημιούπολη* και *Σάντα Κρουθ ντε Τενερίφε*.

Το 2015 έχει συμπεριληφθεί στην κατάταξη των 500 κορυφαίων πανεπιστημίων του κόσμου. Επιπλέον, θεωρείται επίσης το πρώτο πανεπιστήμιο στην Ισπανία, στην επιστημονική συνεργασία.

Ιστορία
-------

Γκουαχάρα πανεπιστημιούπολη.
Οι ρίζες του χρονολογούνται από το έτος 1701, όταν ιδρύθηκε κέντρο για ανώτερες σπουδές από τους Αυγουστινιανούς στην πόλη της Λα Λαγούνα. Μια παπική βούλα του 1744 πρότεινε να μετατραπεί σε Εκκλησιαστικό Πανεπιστήμιο του Σαν Αγουστίν.

Το 1792, με βασιλικό διάταγμα, ο Κάρολος Δ΄ της Ισπανίας διέταξε την ίδρυση στο Σαν Κριστόμπαλ ντε Λα Λαγούνα, τότε πρωτεύουσα της Τενερίφης και των Καναρίων Νήσων, του πρώτου Λογοτεχνικού πανεπιστημίου των Καναρίων, αλλά η πολιτική κατάσταση στην ηπειρωτική χώρα εμπόδισε την ίδρυσή του. Ωστόσο, με την αποκατάσταση του Οίκου των Βουρβόνων στο πρόσωπο του Φερδινάνδου Ζ΄ της Ισπανίας, το πανεπιστήμιο ιδρύθηκε στην πόλη της Λα Λαγούνα, παρά τις αντιρρήσεις από τις κυβερνήσεις των άλλων νησιών.

Εξωτερικοί σύνδεσμοι
--------------------

* Πανεπιστήμιο της Λα Λαγούνα

Παραπομπές
----------

1. ↑  Las 15 universidades españolas que están entre las mejores 500 del mundo
2. ↑  Un ránking sitúa a la ULL como la primera universidad española en colaboración científica
3. ↑  «Orígenes de la ULL». Αρχειοθετήθηκε από το πρωτότυπο στις 18 Μαΐου 2016. Ανακτήθηκε στις 7 Σεπτεμβρίου 2015.
4. ↑  «Orígenes de la ULL». Αρχειοθετήθηκε από το πρωτότυπο στις 18 Μαΐου 2016. Ανακτήθηκε στις 7 Σεπτεμβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123841140
* LCCN: n80014960
* ISNI: 0000 0001 2106 0879
* GND: 16059-3
* SUDOC: 029966744
* BNF: cb121480309 (data)
* NKC: kn20090217018
* BNE: XX93506

 |

 |
Το **Πανεπιστήμιο της Βαρκελώνης** (Universitat de Barcelona, UB) είναι το αρχαιότερο πανεπιστήμιο της Καταλονίας και ένα από τα σημαντικότερα και μεγαλύτερα της Ισπανίας. Εδρεύει στο ιστορικό κτήριο του Πανεπιστημίου στο κέντρο της Βαρκελώνης και διαθέτει έξι διαφορετικά campus που εκτείνονται σε όλη την πόλη, το Οσπιταλέτ ντε Λιοβρεγάτ και την Σαντα Κολόμα δε Γραμενέτ. Το ακαδημαϊκό έτος 2014-15 στα 67 πτυχιακά, 141 μεταπτυχιακά και 48 διδακτορικά προγράμματα των 106 τμημάτων του σπούδασαν 44.420 φοιτητές. Συμμετέχει σε πανεπιστημιακά δίκτυα όπως το Grup Coimbra, την Λίγκα Ευρωπαϊκών Πανεπιστημίων Έρευνας και το δίκτυο Vives των καταλανόφωνων πανεπιστημίων ενώ συνεργάζεται στο πρότζεκτ Europeana.

Σύντομη ιστορία
---------------

Ιστορικά είναι απόγονος του *Studium Generale* της Βαρκελώνης, που ιδρύθηκε το 1450 από τον Αλφόνσο Ε΄ της Αραγώνας. Η νίκη του Φίλιππου Ε΄ στον Πόλεμο της Ισπανικής Διαδοχής το 1714 επέφερε την απορρόφηση όλων των καταλανικών πανεπιστημίων από αυτό της Σερβέρα λόγω της υποστήριξης των κατοίκων της στον Φίλιππο, με την επαναφορά του πανεπιστημίου στη Βαρκελώνη να λαμβάνει χώρα το 1842. Το 1874 κατασκευάστηκε η ιστορική του έδρα στο βαρκελωνικό Εισάμπλε. Κατά τη διάρκεια της Δεύτερης Ισπανικής Δημοκρατίας, το Πανεπιστήμιο της Βαρκελώνης μετονομάστηκε προσωρινά Αυτόνομο Πανεπιστήμιο της Βαρκελώνης λόγω του καθεστώτος αυτονομίας που του αποδόθηκε στα πλαίσια του νέου πολιτεύματος, που ακυρώθηκε από τον δικτάτορα Φράνκο μετά τη νίκη του στον Ισπανικό Εμφύλιο το 1939. Την δεκαετία του 1950 επεκτάθηκε με την κατασκευή πανεπιστημιούπολης στο Πεδράλβες και το Μπελβίτζε. Το Πανεπιστήμιο της Βαρκελώνης αποτέλεσε τον μοναδικό ανώτατο εκπαιδευτικό θεσμό της Καταλονίας και των Βαλεαρίδων Νήσων μέχρι το 1968 όταν ιδρύθηκε το Αυτόνομο Πανεπιστήμιο της Βαρκελώνης. 

Στο Πανεπιστήμιο της Βαρκελώνης δίδαξαν σημαντικές προσωπικότητες της καταλανικής πολιτισμικής και πολιτικής ελίτ. Οι φιλόλογοι Μανουέλ Μιλά ι Φοντανάλς και Μαρτί ντε Ρικέ, οι ιστορικοί Αντόνι Ρουβιό ι Λιουκ, Ζάουμε Σοβρεκές και Φεράν Σολντεβίλα, ο αρχιτέκτονας Ζοζέπ Πουτς ι Καδαφάλκ, ο ποιητής Κάρλες Ρίβα, οι ιατροί Σαντιάγο Ραμόν ι Καχάλ (βραβείο Νόμπελ 1906) και Γκρεγόριο Μαρανιόν, ο φιλόσοφος Σαβιέ Ρουβέρ ντε Μπεντός, η συγγραφέας Κάρμε Ριέρα και πολιτικοί όπως ο Σαβιέ Τρίας. Αντίστοιχα, φοίτησαν οι ποιητές Ζοάν Μαραγάλ και Χάιμε Χιλ ντε Μπιέδμα, οι συγγραφείς Ζουζέπ Πλα και Εουζένι δ' Ορς, ο εκδότης Κάρλος Μπαράλ, ο γλωσσολόγος Ζοάν Κορομίνες, οι πολιτικοί Φρανσέσκ Καμπό, Λιουίς Κονπάνς και Ζόρδι Πουζόλ και οι τέως δήμαρχοι της Βαρκελώνης Ζοάν Κλος και Ναρσίς Σέρα.

Παραπομπές
----------

1. ↑  «World University Rankings». 17 Αυγούστου 2016. Ανακτήθηκε στις 4 Οκτωβρίου 2016.
2. ↑  ub.edu: Coneix els campus de la Universitat de Barcelona Αρχειοθετήθηκε 2017-03-28 στο Wayback Machine..
3. ↑  Πανεπιστήμιο της Βαρκελώνης, *Memòria 2014-15*. σελ. 14.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149973203
* LCCN: n99012058
* ISNI: 0000 0004 1937 0247
* GND: 42050-5
* SUDOC: 026430983
* BNF: cb118679781 (data)
* ULAN: 500307480
* NLA: 36086041
* NKC: kn20010710025
* BNE: XX121697

 |

 |
Το **Πανεπιστήμιο της Ιένας**, με επίσημη ονομασία «**Πανεπιστήμιο-Φρήντριχ-Σίλερ Ιένας**» (γερμανικα: *Friedrich-Schiller-Universität Jena*, FSU), είναι δημόσιο ερευνητικό πανεπιστήμιο, που βρίσκεται στην πόλη Ιένα της Γερμανίας (κρατίδιο της Θουριγγίας). Είναι ένα από τα δέκα παλαιότερα πανεπιστήμια της Γερμανίας, έχοντας ιδρυθεί το έτος 1558.

Μέχρι σήμερα 6 πρόσωπα που υπήρξαν απόφοιτοι ή καθηγητές του πανεπιστημίου αυτού έχουν βραβευθεί με Βραβείο Νόμπελ, με πλέον πρόσφατη βράβευση εκείνη του απόφοιτου Χέρμπερτ Κρέμερ το έτος 2000. Η επωνυμία του είναι προς τιμή του ποιητή Φρίντριχ Σίλερ, ο οποίος ήταν καθηγητής της φιλοσοφίας στο πανεπιστήμιο σε μια εποχή που η Ιένα προσείλκυε σημαντικές προσωπικότητες του ευρωπαϊκού πνεύματος. Με κέντρο το Πανεπιστήμιο της Ιένας ξεπήδησαν ουσιαστικά τα ρεύματα του γερμανικού ιδεαλισμού και του πρώιμου γερμανικού ρομαντισμού. Τότε μεταξύ των καθηγητών του συγκαταλέγονταν οι Γιόχαν Γκότλιμπ Φίχτε, Έγελος, Σέλινγκ και Φρήντριχ Σλέγκελ.

Το 2014 το ίδρυμα είχε περίπου 19 χιλιάδες φοιτητές και φοιτήτριες και 375 καθηγητές α΄ βαθμίδας. Το 2017 είχε 3.415 ακαδημαϊκό και 5.151 διοικητικό προσωπικό με προϋπολογισμό € 372 εκατομμύρια.

Παραπομπές
----------

1. 1 2  «Staff». *University of Jena*. Αρχειοθετήθηκε από το πρωτότυπο στις 17 Δεκεμβρίου 2017. Ανακτήθηκε στις 20 Απριλίου 2017.
2. ↑  «Budget and Infrastructure». *University of Jena*. Αρχειοθετήθηκε από το πρωτότυπο στις 21 Απριλίου 2017. Ανακτήθηκε στις 20 Απριλίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο της Ιένας** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153161828
* LCCN: n80024358
* ISNI: 0000 0001 1942 4776
* GND: 112738-X
* SELIBR: 115763
* SUDOC: 026450372
* BNF: cb11869614f (data)
* BIBSYS: 90127007
* NLA: 35755205
* NKC: kn20021128001
* CiNii: DA0082138X

 |

 |
Συντεταγμένες: 50°7′23.9″N 8°39′29.2″E﻿ / ﻿50.123306°N 8.658111°E﻿ / 50.123306; 8.658111

Το **Πάλμενγκαρτεν** (γερμανικά: *Palmengarten*) είναι ένας από τους δύο βοτανικούς κήπους της Φραγκφούρτης και βρίσκεται στην περιοχή Westend. Χρηματοδοτήθηκε ιδιαιτέρως και εφαρμόστηκε από τον αρχιτέκτονα Heinrich Siesmayer. Οι εργασίες ολοκληρώθηκαν το 1871. Ο αμερικανικός διασκεδαστής Μπούφαλο Μπιλ διοργάνωσε εδώ ένα Western-Show το 1890.

Τα βοτανικά εκθέματα είναι τοποθετημένα σύμφωνα με την προέλευσή τους στον ελεύθερο χώρο ή στα θερμοκήπια, τα οποία περιέχουν επίσης τις πολυάριθμες τροπικές και υποτροπικές εγκαταστάσεις. Με 29 εκτάρια, είναι ο μεγαλύτερος κήπος του είδους του στη Γερμανία.

Το 1992 τελείωσε η αναδημιουργία του κήπου. Δίπλα στο Πάλμενγκαρτεν είναι ο βοτανικός κήπος της Φραγκφούρτης, ο οποίος ανήκει στο τμήμα της βιολογίας του Πανεπιστημίου Φραγκφούρτης.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πάλμενγκαρτεν** |

* Επίσημη ιστοσελίδα του Palmengarten Frankfurt
Το έμβλημα του συλλόγου.
Ο **Αθλητικός Όμιλος Παλληνιακός** είναι ελληνικός ποδοσφαιρικός σύλλογος που εδρεύει στη Παλλήνη Αττικής. Ιδρύθηκε το 1939 και έχει χρώματα το κίτρινο και το μαύρο. Έδρα του αποτελεί το Δημοτικό Στάδιο Παλλήνης «Γεώργιος Δέδες». Στο παρελθόν ο σύλλογος αγωνιζόταν στην Ε.Π.Σ. Αθηνών ενώ από το 2000 αγωνίζεται στην Ε.Π.Σ. Ανατολικής Αττικής. Την αγωνιστική περίοδο 2018-19, ο Παλληνιακός αγωνίστηκε για πρώτη φορά στο πρωτάθλημα της Γ' Εθνικής κατηγορίας.

Ιστορία
-------

Ο «**Αθλητικός Όμιλος Παλληνιακός**» ιδρύθηκε στην Παλλήνη τον Απρίλιο του 1939 από τους Νικόλαο Αναστασίου και Μάριο Κωνσταντινίδη. Μερικοί από τους παίκτες που απετέλεσαν την πρώτη ομάδα ήταν οι: Σαράντης Λιζάρδος (τερματοφύλακας), Αντώνιος Παπαδήμας, Γεώργιος Ρεντούμης, Γεώργιος Λέκκας, Ιωάννης Ηλίας Κοντογιάννης, Γεώργιος Πιττάκης, Δημήτριος Μπεσίρης, Κωνσταντίνος Βελονίδης, Χάιδας Γεωργούλας κ.α. Ο Νικόλαος Αναστασίου διετέλεσε πρόεδρος του συλλόγου μέχρι και το 1958. Από το 1949 έως το 1958 τοποθέτησε γενικό αρχηγό και προπονητή τον Νικόλαο Μίληση, τον μετέπειτα κοινοτάρχη Παλλήνης. Πρόεδροι του συλλόγου μετά το 1958 διετέλεσαν μεταξύ άλλων οι: Τσέλιος Πέτρος, Μίλησης Νικόλαος, Κοντογιάννης Κωνσταντίνος, Μαλλιαρός Δημήτριος, Αναστασίου Λεονάρδος, Μερτύρης Λάζαρος και Καραμπίνης Κωνσταντίνος του Βασιλείου.

Το 1953 η ομάδα κατέκτησε το κύπελλο των Μεσογείων, ένα σπουδαίο γεγονός για το μικρό χωριό. Σ’ αυτήν την επιτυχία μεταξύ άλλων συμμετείχαν οι παίκτες: Βασίλειος Σκούρας, Αναστάσιος Καραμπίνης, Ιωάννης Μπαξεβάνης, Βασίλειος Ρεντούμης, Χρήστος Λεβαντής, Αθανάσιος Χατζησταματίου. Από τα μέσα της δεκαετίας του '60 ο Παλληνιακός εντάχθηκε επίσημα στην Ε.Π.Σ. Αθηνών αγωνιζόμενος επίσημα στα πρωταθλήματα της. Το 2000 εντάχθηκε στη νεοσυσταθείσα Ε.Π.Σ. Ανατολικής Αττικής και έκτοτε αγωνίζεται στα πρωταθλήματα της. Το 2018 κατέκτησε το πρωτάθλημα και κέρδισε την ιστορική άνοδο στην Γ' Εθνική κατηγορία, επικρατώντας πανηγυρικά στην φιέστα του Α.Ο. Κορωπίου με 6-0 με προπονητή τον Βαγγέλη Χαντέ και γυμναστή τον Χρήστο Λαζαρίδη. Αγώνας ντεμπούτο για το σύλλογο στο πρωτάθλημα της Γ' Εθνικής ήταν εντός έδρας αγώνας στις 7 Οκτωβρίου 2018, με αντίπαλο τη Νίκη Τραγανού όπου νίκησε με 3-0.

Παραπομπές
----------

1. ↑  «ΕΠΣΑΝΑ: ΠΑΛΛΗΝΙΑΚΟΣ». *www.epsana.gr*. Αρχειοθετήθηκε από το πρωτότυπο στις 18 Ιανουαρίου 2018.
2. ↑  5ος Όμιλος Γ' Εθνικής 2018-19 epo.gr
3. ↑  «Palliniakos FC». *Palliniakos FC* (στα Αγγλικά). Αρχειοθετήθηκε από το πρωτότυπο στις 12 Ιουνίου 2018.
4. ↑  «ΘΡΙΑΜΒΟΣ! Στη Γ' Εθνική κατηγορία ο Παλληνιακός! Φωτογραφίες-Βίντεο newspallinis.gr». Αρχειοθετήθηκε από το πρωτότυπο στις 11 Ιανουαρίου 2019. Ανακτήθηκε στις 6 Ιανουαρίου 2019.
Το Arco Iaspis του 1976 (C.AR), είχε τεχνολογικές καινοτομίες και συνδύαζε τον "οικογένειακό" με τον "σπορ" χαρακτήρα, ωστόσο, η έμπνευση του σχεδιασμού και η παραγωγή του θεωρήθηκε πολύ επικίνδυνη.
Η **C.AR** ήταν ελληνική αυτοκινητοβιομηχανία που ιδρύθηκε το 1970. Αρχικά ονομαζόταν **ARCO**, από τα αρχικά του ονόματος του ιδρυτή της, Κωνσταντίνου Αργυριάδη, μηχανικού και αρχιτέκτονα. Με την έδρα της στη Θεσσαλονίκη και ένα καλά εξοπλισμένο εργοστάσιο στο Κιλκίς επικεντρωνόταν στον σχεδιασμό και την ανάπτυξη αυτοκινήτων και των συναφών τεχνολογιών, συμπεριλαμβανομένων των σύνθετων υλικών, καινοτόμων αναρτήσεων και σχεδίων φρένων,ηλεκτρικών οχημάτων, κ.λπ. Κανένα από τα οχήματά της, όμως, δεν ξεκίνησε την παραγωγή, και συνεπώς η εταιρεία αντιπροσωπεύει μια περίεργη περίπτωση: το προσωπικό όραμα και την επιμονή με καταστροφικά οικονομικά αποτελέσματα.

Το πρώτο έργο, το *NP903Y* που ενσωμάτωνε καινοτόμες εφαρμογές οδήγησε στο σπορ αυτοκίνητο *Iaspis* που δημιουργήθηκε το 1976. Το αυτοκίνητο παρουσιάστηκε στην  ετήσια Εμπορική έκθεση Θεσσαλονίκης, αλλά η παραγωγή του ακυρώθηκε λόγω υψηλού κόστους και των φτωχών προοπτικών της αγοράς. Ένα νέο, βελτιωμένο σπορ αυτοκίνητο, το *Kalliston* θα παρουσιαστεί το 1984, αλλά επίσης παρέμεινε πρωτότυπο. Η *C.AR* , στη συνέχεια, επικεντρώθηκε σε μια εντελώς νέα έννοια, την ανάπτυξη μικροαμαξιών με μηχανή Kubota 280 cc. H ανάπτυξη βασίζεται σε ένα παλαιότερο σχέδιο (1981)*.*Οι δοκιμές κατασκευής αυτοκινήτων της*C.AR* πέτυχαν και το αυτοκίνητο είχε εισαχθεί το 1991. Με μήκος μόλις 2.25 m, με μέγιστη ταχύτητα 90 km/h και χωρητικότητας 4 ατόμων, το *Baby-Car* (η ονομασία του μοντέλου) θα ήταν, σύμφωνα με τον Κ. Αργυριάδη, ένα ιδανικό αυτοκίνητο πόλης. Η εταιρία είχε ήδη επενδύσει στην παραγωγή, όταν το έργο ακυρώθηκε λόγω οικονομικών περιορισμών, αναγκάζοντας την C.AR να κλείσει.

Παραπομπές
----------

* L. S. Skartsis και Γ. Αβραμίδης, "Made in Greece", Typorama, Πάτρα, Ελλάδα (2003) ISBN 960-7620-30-5 (αναδημοσίευση από το Πανεπιστήμιο του επιστηκονικού Πάρκου Πατρών, 2007)
* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012) ISBN 978-960-93-4452-4 (eBook)

Εξωτερικοί σύνδεσμοι
--------------------

* Κόσμο κατασκευαστές οχημάτων

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αυτοκινητοβιομηχανία στην Ελλάδα |
| --- |
|  |
| Εταιρείες | 

|  |  |
| --- | --- |
| Ενεργές | 
ΒΙΟΜΑΝ · Διάνα · ΕΛΒΟ · NAMCO · Replicar Hellas · Tropical · Όμιλος Επιχειρήσεων Σαρακάκη · Sfakianakis · Τανγκαλάκης-ΤΕΜΑΞ |
|  |
| Μη ενεργές | 
Attica · AK Hellas · Alta · AutoDiana · Άτλας · Αγρικόλα · Αυτοκινητοβιομηχανία Ελλάδος · Αυτομηχανική · C.AR · Balkania · ΒΕΤ · ΒΙΑΜΑΞ · ΕΒΙΑΜ · DIM · ΔΗΝΑΠ · Εμπορική Αυτοκινήτων · Ηρακλής · Θεολόγου · MAVA-Renault · ΜΕΒΕΑ · Μέγκο · Motoemil · Μπουχάγιερ Πάτρας · Neorion · Nissan-TEOCAR · PANCAR · Παντελεμίδης-ΤΙΤΑΝ · Πετρόπουλος · Pitsos · Ρεκόρ · ΡΩΣ · Scavas · ΣΤΥΛ ΚΑΡ · Τζεν |

 |
|  |
| Σχετικά θέματα | 
Διεθνής Έκθεση Οχημάτων των Αθηνών |

 |
Ο ποταμός Παντζ από το διάστημα
Ο **ποταμός Παντζ** (παστού: د پنج سیند) (/ˈpɑːndʒ/, τατζικικά: Панҷ, پنج), γνωστός και ως *ποταμός Πιάντζ* (από τη ρωσική ονομασία του ποταμού), είναι παραπόταμος του Αμού Ντάρια. Ο ποταμός έχει μήκος 1.125 χιλιόμετρα και σχηματίζει μεγάλο μέρος της μεθορίου Αφγανιστάν-Τατζικιστάν.

Ο ποταμός σχηματίζεται από τη συμβολή των ποταμών Παμίρ και Ουακχάν πλησίον του χωριού Κίλαε Πάντζα. Από εκεί ρέει δυτικά, σχηματίζοντας τα σύνορα μεταξύ Αφγανιστάν και Τατζικιστάν. Περνώντας την πόλη Χορούγκ, πρωτεύουσα της Αυτόνομης επαρχίας Γκόρνο-Μπανταχσάν του Τατζικιστάν συμβάλει με έναν από τους σημαντικότερους παραποτάμους του, τον ποταμό Μπαρτάνγκ. Έπειτα στρέφεται νοτιοδυτικά, προτού συμβληθεί με τον ποταμό Βαχς σχηματίζοντας τον μεγαλύτερο ποταμό της Κεντρικής Ασίας, τον Αμού Ντάρια. Η πόλη Παντζ έπαιξε σημαντικό ρόλο κατά τη σοβιετική εποχή, και αποτέλεσε στρατηγικής σημασίας περιοχή κατά τις σοβιετικές στρατιωτικές επιχειρήσεις στο Αφγανιστάν τη δεκαετία του 1980.

Κατανάλωση ύδατος
-----------------

Ο ποταμός Παντζ
Συνθήκη μεταξύ της Σοβιετικής Ένωσης και Αφγανιστάν, η οποία υπογράφηκε το 1946, επιτρέπει στο Αφγανιστάν να αντλεί 9 εκατομμύρια κυβικά μέτρα νερού τον χρόνο. Επί του παρόντος αντλεί 2 εκατομμύρια κυβικά μέτρα νερού ετησίως. Σύμφωνα με το Πρόγραμμα Παρακολούθησης της Λεκάνης Απορροής του Παντζ, εάν το Αφγανιστάν αντλήσει ολόκληρη τη ποσότητα που δύναται με βάση τη σύμβαση, μία περιβαλλοντική καταστροφή είναι αναπόφευκτη.

Παραπομπές
----------

1. 1 2  
«Pyanj River Basin Project». Asian Development Bank. Αρχειοθετήθηκε από το πρωτότυπο στις 19 Φεβρουαρίου 2011.. Ανακτήθηκε στις 5 Νοεμβρίου 2018.

Συντεταγμένες: 37°06′39″N 68°18′53″E﻿ / ﻿37.11083°N 68.31472°E﻿ / 37.11083; 68.31472

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 130512052
* GND: 4273243-8

 |

 |
Το **Buried** είναι ισπανικό θρίλερ παραγωγής 2010. Την σκηνοθεσία ανέλαβε ο Ροδρίγο Κορτές ενώ το σενάριο έγραψε ο Κρις Σπάρλινγκ. Πρωταγωνιστεί ο Ράιαν Ρέινολντς.

Πλοκή
-----

Ο **Πολ Κόνροϊ** (Paul Conroy), Αμερικανός οδηγός φορτηγού που εργάζεται σε αμερικανική εταιρεία στο Ιράκ, πέφτει, μαζί με συναδέλφους του, θύμα ενέδρας Ιρακινών ανταρτών και ξυπνά τραυματισμένος μέσα σε ένα φέρετρο, θαμμένο κάπου στο Ιράκ.

Ο αέρας είναι περιορισμένος, όπως και ο χρόνος του Κόνροϊ, καθώς οι απαγωγείς του τον ενημερώνουν ότι, εάν δεν καταβληθεί γι' αυτόν ένα τεράστιο ποσό ως λύτρα μέσα στις επόμενες δύο ώρες, τον περιμένει η εκτέλεση.

Στον αγωνιώδη αγώνα του για την επιβίωση, τα όπλα του Κόνροϊ είναι ελάχιστα: ένα κινητό τηλέφωνο, του οποίου η μπαταρία πέφτει από λεπτό σε λεπτό, ένας αναπτήρας που κι αυτός τρεμοσβήνει, ένα στυλό και ένα μπουκαλάκι χάπια κατά του άγχους.

Διανομή ρόλων
-------------

* Ράιαν Ρέινολντς στο ρόλο του *Πολ Κόνροϊ*
* Ιβάνα Μίνιο στο ρόλο της *Πάμελα Λούτι*
* Ρόμπερτ Πάτερσον στο ρόλο του *Νταν Μπρένερ*
* Χοσέ Λουίς Γκαρθία Πέρεθ στο ρόλο του *Τζαμπίρ*
* Στίβεν Τομπολόβσκι στο ρόλο του *Άλαν Ντάβενπορτ*
* Σαμάνθα Μάθις στο ρόλο της *Λίντα Κόνροϊ*
* Γουόρνερ Λάφλιν στο ρόλο της *Ντόνα Μίτσελ/Μέριαν Κόνροϊ/Ρεμπέκα Μπράουνινγκ*
* Έρικ Παλαντίνο στο ρόλο του *Πράκτορα Χάρις*

Σχολιασμός
----------

Το Buried είναι ένα ευρηματικό θρίλερ, που εξελίσσεται ολόκληρο μέσα σε ένα σκοτεινό φέρετρο και στο οποίο παρακολουθούμε επί 90 λεπτά έναν εκπληκτικό Ράιαν Ρέινολντς να αγωνίζεται για τη ζωή του και να αντιμετωπίζει, πέρα από τους Ιρακινούς απαγωγείς, την αδυναμία συνεννόησης με τον έξω κόσμο, την αδιαφορία του κρατικού συστήματος και τον κυνισμό των οικονομικών συμφερόντων.

Η ταινία στηρίζεται ολόκληρη στις εκφράσεις του προσώπου, ακόμη και στο ρυθμό της ανάσας του Ρέινολντς, που είναι το μόνο πρόσωπο που βλέπουμε στην οθόνη μας. Όλα τα υπόλοιπα μέλη του καστ ακούγονται μόνο στο τηλέφωνο του πρωταγωνιστή.

Βασισμένο σε μια απλή και ριψοκίνδυνη ιδέα, το θρίλερ του Ροδρίγο Κορτές, βαδίζοντας στα χνάρια του μαέστρου του σασπένς Άλφρεντ Χίτσκοκ, καταφέρνει να διατηρήσει αμείωτο το ενδιαφέρον του θεατή επί 90 λεπτά, να τον παρασύρει στη δίνη των συναισθημάτων του πρωταγωνιστή και να μείνει στο μυαλό του και στη σκέψη του πολύ μετά το τέλος της ταινίας.

Το Buried απέσπασε βαθμολογία 7,8/10 από τους χρήστες του IMDB.com.

Box Office
----------

* Προϋπολογισμός: 3.000.000 δολάρια
* Θέση ανοίγματος: 41η
* Πρεμιέρα (άνοιγμα τριημέρου): 100.000 δολάρια
* Εισπράξεις στην Αμερική: 1.000.000 δολάρια
* Εισπράξεις στην Ελλάδα: 48.032 εισιτήρια
* Παγκόσμιες εισπράξεις: 19.100.000 δολάρια

Παραπομπές
----------

1. ↑  «Buried στο IMDb». Ανακτήθηκε στις 16 Ιανουαρίου 2011.
2. 1 2 3 4  «Buried στο Box Office Mojo». Ανακτήθηκε στις 16 Ιανουαρίου 2011.
3. ↑  «BOX OFFICE "Buried"». Ανακτήθηκε στις 16 Ιανουαρίου 2011.

Εξωτερικοί σύνδεσμοι
--------------------

* Επίσημη ιστοσελίδα της ταινίας
* Buried στο IMDB

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
60558 Έχεκλος | Ανακάλυψη |
| --- |
| Ανακαλύφθηκε από | Σπέισγουοτς |
| Ανακαλύφθηκε στις | 3 Μαρτίου 2000 |
| Χαρακτηριστικά τροχιάς |
| Αφήλιο |  15,674 AU |
| Περιήλιο |  5,827 AU |
| Ημιάξονας τροχιάς |  10,7505 AU |
| Εκκεντρότητα |  0,458 |
| Περίοδος περιφοράς |  12.875 ημέρες  (35,25 χρόνια) |
| Μέση Ταχύτητα Τροχιάς |  8,58 km/s  |
| Κλίση |  4,341° ως προς την Εκλειπτική |
| Μήκος του ανερχόμενου σημείου |  173,390°  |
| Όρισμα του περιηλίου |  162,602°  |
| Φυσικά Χαρακτηριστικά |
|  Διάμετρος |  84 km |
| Μάζα |  ~3,6 ×1017 kg |
| Μέση πυκνότητα |  ~2,0 g/cm3 |
| Επιφανειακή Βαρύτητα στον Ισημερινό |  ~0,0196 m/s2 |
| Ταχύτητα διαφυγής |  ~0,037 km/s |
| Αστρονομική περίοδος περιστροφής |  26,8 h |
| Λευκαύγεια |  0,04 |
| Απόλυτο μέγεθος |  9,37  |
| Θερμοκρασία | 

| ελάχ. | μέση | μεγ. |
| --- | --- | --- |
|  |  ~85 K |  |

 |

Ο **60558 Έχεκλος** ή 2000 EQ98 είναι ένας κένταυρος που το Δεκέμβριο του 2005 ανακαλύφθηκε ότι έχει κόμη όπως αυτή ενός ενός κομήτη. Έτσι του έχει δοθεί και η ονομασία **174P/Έχεκλος** από το CSBN.

Κομητική δραστηριότητα
----------------------

Ο Έχεκλος είναι ο δεύτερος κομήτης (μετά τον 2060 Χείρων) που έχει όνομα αστεροειδή και όχι όνομα κομήτη, που φέρει το όνομα αυτού που το ανακάλυψε. Ο Χείρων είναι και αυτός κένταυρος, ενώ και άλλοι κένταυροι παρατηρούνται για κόμη.

Εκτός από το Χείρωνα, άλλα τρία αντικείμενα έχουν ταξινομηθεί ως κομήτες και αστεροειδείς: ο 133P/Elst-Pizarro (7968 Elst-Pizarro), 4015 Wilson-Harrington (107P/Wilson-Harrington), και 118401 LINEAR (176P/LINEAR (LINEAR 52)).

Στις 30 Δεκεμβρίου 2005, σε απόσταση 13,1 ΑΜ από τον Ήλιο, ένα μεγάλο κομμάτι από τον Έχεκλο παρατηρήθηκε να διαλύεται δημιουργώντας ένα μεγάλο σύννεφο σκόνης. Οι αστρονόμοι έχουν σκεφτεί μήπως αυτό προκλήθηκε από μία σύγκρουση ή από την εκρηκτική απελευθέρωση εκρηκτικών υλικών.

Ο Έχεκλος φτάνει στο περιήλιό του το 2015.

Παραπομπές
----------

1. ↑  «Homepage of the VdS-Fachgruppe Kometen». Αρχειοθετήθηκε από το πρωτότυπο στις 24 Απριλίου 2006. Ανακτήθηκε στις 18 Απριλίου 2006.
2. ↑  Hecht, Jeff (11 Απριλίου 2006). «Hybrid comet-asteroid in mysterious break-up». NewScientist.com news service. Ανακτήθηκε στις 18 Απριλίου 2006.

Εξωτερικοί σύνδεσμοι
--------------------

* Orbital simulation from JPL (Java) / Ephemeris
* 
* Pictures of 174P/(60558) Echeclus

Αστεροειδείς| (60557) 2000 EW95 | 60558 Έχεκλος | (60559) 2000 EN98 |
Το **Παγκόσμιο χρηματιστηριακό κραχ 2020** άρχισε στις 20 Φεβρουαρίου 2020 κατά τη διάρκεια της πανδημίας του κορωνοϊού του 2019-20.  Ο γενικός δείκτης Dow Jones Industrial Average, ο δείκτης S&P 500 και ο δείκτης NASDAQ-100 σημείωσαν τις χειρότερες επιδόσεις από την οικονομική κρίση του 2007-2008.  Στις 9 Μαρτίου, και οι τρεις δείκτες της Wall Street σημείωσαν πτώση άνω των 7% και οι περισσότερες παγκόσμιες αγορές ανέφεραν σοβαρές πτώσεις, κυρίως ως απάντηση στην πανδημία κορωνοϊού και στον πόλεμο τιμών πετρελαίου Ρωσίας-Σαουδικής Αραβίας που προκάλεσε αστάθεια και αβεβαιότητα στο επενδυτικό περιβάλλον. 

Την Πέμπτη 12 Μαρτίου οι μετοχές στις αγορές της Ευρώπης και της Βόρειας Αμερικής σημείωσαν πτώση 9%. Η Γουόλ Στριτ παρουσίασε τη μεγαλύτερη πτώση ημερησίως από το κραχ του 1987 και ο δείκτης FTSE MIB της Borsa Italiana σημείωσε πτώση 17%. Παρά το ράλλι στις 13 Μαρτίου, οι τρεις δείκτες της Γουόλ Στριτ σημείωσαν πτώση άνω του 12% στο άνοιγμα της συνεδρίασης στις 16 Μαρτίου. Στις 24 Μαρτίου οι παγκόσμιες αγορές έκαναν ράλλι ανόδου με την Dow Jones να σημειώνει τη μεγαλύτερη άνοδο την τελευταία ενενηκονταετία.

Παραπομπές
----------

1. ↑  Samuelson, Robert J. (2020-03-12). «What Crash of 2020 Means». *The Washington Post*.. Ανακτήθηκε στις 2020-03-18.
2. ↑  Wearden (earlier), Graeme; Jolly (now), Jasper (2020-03-12). «Wall Street and FTSE 100 plunge on worst day since 1987 – as it happened» (στα αγγλικά). *The Guardian*. ISSN 0261-3077.. Ανακτήθηκε στις 2020-03-18.
3. ↑  Menton, Jessica (27 Φεβρουαρίου 2020). «Dow plunges 1,191 points, its biggest one-day point drop, as coronavirus fears escalate». *USA TODAY* (στα Αγγλικά). Ανακτήθηκε στις 18 Μαρτίου 2020.
4. ↑  «Milan bourse closes almost 17% down - English». *ANSA.it* (στα Αγγλικά). 13 Μαρτίου 2020. Ανακτήθηκε στις 18 Μαρτίου 2020.
5. ↑  «Wall Street: Μεγαλύτερη ημερήσια άνοδος για τον Dow Jones τα τελευταία σχεδόν 90 χρόνια». *kathimerini.gr*. 24 Μαρτίου 2020. Ανακτήθηκε στις 25 Μαρτίου 2020.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πανδημία COVID-19 |
| --- |
|  |
| 
**SARS-CoV-2 (ιός)** • **COVID-19 (ασθένεια)** • **Κορονοϊός (ομάδα ιών)**• **Εμβόλιο COVID-19** |
|  |
| Επιπτώσεις | 
* Κοινωνικές και οικονομικές επιπτώσεις
* Ξενοφοβία και ρατσισμός
* Παραπληροφόρηση
* Χρηματιστηριακό κραχ
* Ύφεση
 |  |
|  |
| Ήπειρος | 

|  |  |
| --- | --- |
| Αμερική | 
* Βραζιλία
* ΗΠΑ
* Μεξικό
* Γροιλανδία
 |
|  |
| Ασία | 
* Ιαπωνία
* Κύπρος
* Νότια Κορέα
* Παλαιστίνη
* Τουρκία
* Υεμένη
 |
|  |
| Ευρώπη | 
* Αυστρία
* Βατικανό
* Βέλγιο
* Βουλγαρία
* Γερμανία
* Δανία
* Ελλάδα
* Εσθονία
* Ηνωμένο Βασίλειο
* Ισπανία
* Ιταλία
* Κροατία
* Σουηδία
* Τσεχία
 |
|  |
| Ωκεανία | 
* Νέα Ζηλανδία
 |

 |

 |
Η **Παγκύπρια Συντεχνιακή Επιτροπή** (ΠΣΕ) ήταν συντονιστικός φορέας συντεχνιών στην Κύπρο. Ιδρύθηκε τον Νοέμβριο του 1941. Την εποχή εκείνη υπήρχαν 68 συντεχνίες με 3854 μέλη. Οι συνθήκες εργασίας ήταν σκληρές και το βιοτικό επίπεδο της εργατικής τάξης ήταν πολύ χαμηλό. Η ΠΣΕ αποτέλεσε το πρώτο παγκύπριο συντονιστικό σώμα.

Λίγο μετά την ίδρυση της υπήρξε διάσπαση για πολιτικούς και ιδεολογικούς λόγους. Το 1943 και το 1944 ιδρύθηκαν στη Λεμεσό και σε άλλες πόλεις οι Νέες Συντεχνίες, οι οποίες οδήγησαν στην ίδρυση της Συνομοσπονδίας Εργατών Κύπρου (ΣΕΚ). Επιπρόσθετα, ιδρύθηκε η Τουρκοκυπριακή Συντεχνιακή Ομοσπονδία.

Λόγω των αγώνων της (για οκτάωρο, μισθοδοσία, τιμάριθμο) κηρύχθηκε παράνομη από τους Άγγλους το 1946. Διαλύθηκε και 18 ηγετικά στελέχη της καταδικάστηκαν σε φυλάκιση.

Την ΠΣΕ διαδέχθηκε η ΠΕΟ.

Παραπομπές
----------

1. 1 2 3 4 5 6  «Παγκύπρια Συντεχνιακή Επιτροπή ΠΣΕ». Ανακτήθηκε στις 24 Ιουνίου 2021.
2. ↑  «Παγκύπρια Εργατική Ομοσπονδία ΠΕΟ». *www.polignosi.com*. Ανακτήθηκε στις 24 Ιουνίου 2021.

Πηγές
-----

*
Η **Ερατώ (Erato)** είναι ένας μεγάλος σκούρος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,76. Ανακαλύφθηκε το 1860 από τους Γερμανούς αστρονόμους Ότο Λέσερ και Βίλχελμ Φέρστερ, οι οποίοι παρατηρούσαν από το Βερολίνο και της έδωσαν το όνομα της Μούσας της λυρικής ποιήσεως στην ελληνική μυθολογία.

Φυσικά χαρακτηριστικά
---------------------

Η μέση διάμετρος της Ερατούς υπολογίσθηκε σε 95,4 χλμ. ενώ η μάζα της εκτιμάται σε 910 τρισεκατομμύρια τόνους. Η μέση επιτάχυνση της βαρύτητας στον ισημερινό της Ερατούς είναι 2,67 cm/sec² (366 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 50,4 m/sec (181 χιλιόμετρα την ώρα). Ο φασματικός τύπος της Ερατούς είναι μάλλον **C** (ανθρακούχος), αν κρίνουμε από το σκούρο χρώμα της επιφάνειάς της. Το γεωμετρικό άλβεδό της είναι 0,0608 και η μέση θερμοκρασία στην επιφάνειά της εκτιμάται σε 115 βαθμούς C κάτω από το μηδέν.

Η Ερατώ περιστρέφεται γύρω από τον εαυτό της μία φορά κάθε 9 ώρες 13 λεπτά και 17 δευτερόλεπτα.

Παραπομπές
----------

1. ↑  *JPL Small-Body Database*. 2000062.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 61 Δανάη | 62 Ερατώ | 63 Αυσονία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Παννονία Βαλερία**, λατιν.: *Pannonia Valeria* ή απλά *Valeria*, γνωστή και ως **Παννονία Παρόχθια** (*Pannonia Ripensis)*, ήταν μία από τις επαρχίες της Ρωμαϊκής Αυτοκρατορίας. Συγκροτήθηκε το έτος 296 επί αυτοκράτορα Διοκλητιανού, σε τμήμα της Κάτω Παννονίας (Pannonia Inferior). Πρωτεύουσα της επαρχίας ήταν οι Σοφιαναί (σήμερα Πεκς). Η Παννονία Βαλερία περιελάμβανε τμήματα της σημερινής Ουγγαρίας και της Κροατίας.

Η επαρχία συνεχίστηκε ως οντότητα υπό την κυριαρχία των Ούννων μέχρι την άνοδο τού βασιλείου των Οστρογότθων τον 5ο αι.

Έπειτα έγινε το κεντρικό βασίλειο των Αβάρων στη συνέχεια μέρος της πορείας των Αβάρων, αργότερα αναπτύχθηκε στο πριγκιπάτο της Κάτω Παννονίας, που ανέκτησε την Παννονία Δευτέρα (Pannonia Secunda) πριν κατακτηθεί από τους Μαγυάρους.

Δείτε επίσης
------------

* Παννονία
* Ρωμαϊκές επαρχίες
* Ρωμαϊκή αυτοκρατορία

Βιβλιογραφία
------------

* Mócsy, András (2014) [1974]. Pannonia and Upper Moesia: A History of the Middle Danube Provinces of the Roman Empire. New York: Routledge.
* Várady, László (1969). Das Letzte Jahrhundert Pannoniens (376–476). Amsterdam: Verlag Adolf M. Hakkert.
* Wozniak, Frank E. (1981). "East Rome, Ravenna and Western Illyricum: 454-536 A.D." Historia: Zeitschrift für Alte Geschichte. 30 (3): 351–382.

Εξωτερικοί σύνδεσμοι
--------------------

* «Pannonia» *Εγκυκλοπαίδεια Μπριτάννικα* **20** (11η έκδοση) 1911, σσ. 680–681
O **centenionalis**, πληθ. centenionales, ήταν μπρούτζινο νόμισμα στην προσπάθεια του Κώνστα και του Κωνστάντιου Β΄ να επανεισάγουν ένα μεγάλο νόμισμα μεταξύ των ετών 320 και 340, καθώς οι φόλλεις είχαν συρρικνωθεί δραματικά. 

Διπλός centenionalis του Μαγνέντιου (350-353) βάρους 8.88 γραμ. από το νομισματοκοπείο της Αμιένης/Αμιάν. Επιγρ.: D N MAGNENTIVS P F AVG / SALVS DD NN AVG ET CAES, ΧΡ Α Ω ΑΜΒ[IANUM].
Ο πρώτος centenionalis ήταν, όπως λέει και το όνομα, το 1/100 του σόλιδου (centum = εκατό). Ήταν ένα μπρούτζινο νόμισμα που περιείχε άργυρο και έκοψε πρώτα ο Διοκλητιανός, αλλά γρήγορα μειώθηκε η περιεκτικότητά του σε άργυρο, ώσπου εξαλείφθηκε ο άργυρος από αυτό. 

Δεν είναι σίγουρο ποιος ήταν ακριβώς ο τύπος του νομίσματος, αλλά οι νομισματολόγοι έχουν κατηγοριοποιήσει μεγάλα μπρούτζινα νομίσματα της ανωτέρω περιόδου με την ονομασία αυτή. Ο centenionalis πάντως δεν κράτησε πολύ. Ως το τέλος του Θεοδοσίου Α΄, κόπηκαν μόνο μικρότερες παραλλαγές μπρούτζινων νομισμάτων, τα λεγόμενα μπρούτζινα του Κωνσταντίνου.

Πηγές
-----

* Denomination of Roman coins
Ένα σούπερ μάρκετ Champion στη Γαλλία.
Η **Champion** ήταν μια αλυσίδα σούπερ μάρκετ που λειτούργησε στη Γαλλία και ανήκε στον διεθνή μεταπωλητή Carrefour. Υπήρχαν επίσης σούπερ μάρκετ Champion στο Βέλγιο, την Ισπανία, την Πολωνία, την Ελλάδα, την Τουρκία και την Αργεντινή.

Ιστορία
-------

Το 1993, η Champion έγινε ο κύριος χορηγός του Polka Dot Jersey στο Tour de France μέχρι το 2008. Από το 2009, η Carrefour ανέλαβε τη χορηγία.
Το 1999, η Champion αναλαμβάνεται από τον όμιλο Carrefour μετά την ανάπτυξη της σύντηξης Promodès και Champion απορροφώντας την αλυσίδα Stoc.
Το 2006, η Carrefour έκλεισε τα περισσότερα καταστήματα της Βραζιλίας Champion και άλλαξε το υπόλοιπο στο Carrefour Bairro. Επίσης, όλα τα ισπανικά και τούρκικα σούπερ μάρκετ Champion μετατράπηκαν ως Carrefour Express το 2006. Μερικά από αυτά έγιναν Maxi DIA.
Το 2008, η Champion ήταν η δεύτερη μεγαλύτερη αλυσίδα σούπερ μάρκετ στη Γαλλία, ο ετήσιος κύκλος εργασιών της ήταν € 13,5δις. Υπήρχαν πάνω από 1.000 καταστήματα και 45.000 εργαζόμενοι. Το 2008, ανακοινώθηκε ότι τα περισσότερα καταστήματα θα μετατραπούν σε Carrefour μεταξύ Σεπτεμβρίου 2008 και Οκτωβρίου 2009.
Το 2009, υπήρχαν 135 σούπερ μάρκετ, το 2011 υπήρχαν λιγότερα από 100 καταστήματα.
Το 2013, υπήρχαν μόνο δύο καταστήματα Champion στη Γαλλία, τα οποία παρέμειναν σε δραστηριότητα στο Παρίσι (18ο διαμέρισμα) και στο Pouzac.

### Στην Ελλάδα

Το έμβλημα των Champion Μαρινόπουλος (1999-2007)
Το 1999 υπό την ομπρέλα της Carrefour ξεκίνησαν συνεργασίες με τον Μαρινόπουλο οι οποίες έληξαν το 2007 έπειτα από την εξαγορά της από την Carrefour.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Carrefour |
| --- |
|  |
| Υπεραγορές | 
* Carrefour Planet (κατηργημένη)
* Atacadão
 |
|  |
| Σούπερ μάρκετ | 
* Carrefour Market
* Carrefour GB
 |
|  |
| Παντοπωλεία | 
* Carrefour City
* Carrefour Express
* Marché Plus
 |
|  |
| Εκπτωτικά καταστήματα, Discount | 
* Dia
	+ Schlecker
* Ed
* Supeco
 |
|  |
| Πρώην αλυσίδες | 
* Champion
* Euromarché
 |
|  |
| Άλλα | 
* Μαρινόπουλος Α.Ε.
 |

 |
| Cessna T-41 |
| --- |
| Cessna T-41A MescaleroCessna T-41A Mescalero |
| Περιγραφή |
| Αποστολή | Εκπαιδευτικό αεροσκάφος |
| Πλήρωμα | 1-2 |
| Κατασκευαστής | Cessna |
| Διαστάσεις |
| Μήκος | 8,21 m |
| Εκπέτασμα | 10,92 m |
| Ύψος | 2,69 m |
| Επιφάνεια πτέρυγας | 14,8 m² |
| Βάρος |
| Άδειο | 618 kg |
| Μέγιστο | 1.048 kg |
| Πηγή ισχύος |
| Κινητήρες | 1× Continental IO-360-D |
| Ισχύς | 210 shp |
| Επιδόσεις |
| Μέγιστη ταχύτητα | 232 km/h |
| Αυτονομία | 1.159 km |
| Μέγιστο ύψος | 5.180 m |
|

Το **T-41 Mescalero** είναι η στρατιωτική έκδοση του δημοφιλούς Cessna 172 που χρησιμοποιείται ως εκπαιδευτικό αεροπλάνο.

Ιστορία
-------

Το 1964 η Αμερικανική Πολεμική Αεροπορία αποφάσισε να χρησιμοποιήσει το Cessna 172 ως βασικό εκπαιδευτικό αεροπλάνο για τους υποψήφιους πιλότους και παρήγγειλε 237 **T-41A** από την Cessna. Το **T-41B** ήταν η έκδοση σε χρήση από τον Αμερικανικό Στρατό. Το 1968 η αεροπορία παρήγγειλε 52 δυνατότερα **T-41C**, τα οποία χρησιμοποιήθηκαν στην Ακαδημία της Αμερικανικής Αεροπορίας, στο Κολοράντο Σπρίνγκς. 

Το 1969 το αεροπλάνο αναβαθμίστηκε στο επίπεδο **T-41D**, με κύριο σημεία την αναβάθμιση στα συστήματα πτήσης. 

Από το 1993, η Αμερικανική Αεροπορία άρχισε να αντικαθιστά το στόλο των T-41 με το Slingsby T-3A Firefly σε ρόλους αεροβατικής εκπαίδευσης και επιλογής υποψηφίων, ρόλος τον οποίο το T-41 δεν μπορούσε να αναλάβει. Ο στόλος των T-3A όμως καθηλώθηκε στο έδαφος το 1997, συνέπεια μίας σειράς θανατηφόρων ατυχημάτων στην Ακαδημία της Αμερικανικής Αεροπορίας. 

Σήμερα τρία T-41 παραμένουν σε υπηρεσία στην ακαδημία, υποστηρίζοντας κάποιες ακαδημαϊκές τάξεις καθώς και την πτητική ομάδα της Ακαδημίας.

Χρήστες
-------

* ΗΠΑ
* Τουρκία
* Κολομβία Κολομβία
* Φιλιππίνες Φιλιππίνες
* Ουρουγουάη
* Ταϊλάνδη Ταϊλάνδη
* Ελλάδα Ελλάδα

Το T-41 σε Ελληνική υπηρεσία
----------------------------

Cessna T-41D της Ελληνικής πολεμικής αεροπορίας
Η Ελληνική Πολεμική Αεροπορία προμηθεύτηκε 21 T-41D το 1969 μέσω του προγράμματος στρατιωτικής βοήθειας ΜΑΡ (Military Assistance Program), τα οποία βρίσκονταν σε υπηρεσία μέχρι το 2022. Ανήκανε στην **360 Μοίρα Αρχικής Εκπαίδευσης "Θαλής"** στο αεροδρόμιο του Τατοΐου. Φέρανε δίχρωμη παραλλαγή γκρι και κόκκινου και χρησιμοποιούνταν ως αεροπλάνα αρχικής εκπαίδευσης της Σχολής Ικάρων.

Παρόμοια αεροσκάφη
------------------

* Cessna 170
* Cessna 172
* Cessna L-19, O-1 Bird Dog

Συγκρίσιμα αεροσκάφη
--------------------

* Slingsby T-67 Firefly

Πηγές
-----

1. ↑  T-41 MESCALERO

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Cessna T-41 Mescalero** |

* Το T-41 στην επίσημη ιστοσελιδα της Ελληνικής Πολεμικής Αεροπορίας
* Το T-41 στο globalsecurity.org
* Το T-41 στο fas.org
* Φωτογραφίες του T-41 στο planepictures.net
* Το T-41D Mescolero στο redstar.gr

|  |  |
| --- | --- |
| 

|  |
| --- |
| * Πύλη:Αεροπορία
 |

 |
Συντεταγμένες: 45°39′5.68″N 13°46′9.18″E﻿ / ﻿45.6515778°N 13.7692167°E﻿ / 45.6515778; 13.7692167

Ο Ελληνορθόδοξος **Ναός του Αγίου Νικολάου των Ελλήνων**, με επίσημη ονομασία **Ναός του Αγίου Νικολάου και της Υπεραγίας Τριάδος** (ιταλ. *Chiesa di San Nicolò e della Santissima Trinità*) στην Τεργέστη της Ιταλίας είναι ιστορικός ελληνορθόδοξος ναός που ανεγέρθηκε από το 1784 μέχρι το 1787 και επανασχεδιάσθηκε από τον Αυστριακό αρχιτέκτονα Ματτέο Περτς. Το τέμπλο είναι ζωγραφισμένο κυρίως από τον Κερκυραίο ζωγράφο Σπυρίδωνα Σπεράντζα

Περιγραφή
---------

Ο θεμελιώδης αρχιτεκτονικός τύπος του ναού είναι μονόκλιτη βασιλική. Στο εσωτερικό του ναού κυριαρχεί οπτικώς το πλούσια διακοσμημένο με χρυσό και ασήμι εικονοστάσιο (τέμπλο). Ο κυρίως ναός έχει ασπρόμαυρο μαρμάρινο δάπεδο. Εκτός από τον Σπυρίδωνα Σπεράντζα, ένας άλλος περίφημος ζωγράφος το όνομα του οποίου συνδέθηκε με τον ναό ήταν ο Ευστάθιος Καρούσος, ενώ πολλες εικόνες έχει φιλοτεχνήσει και ο Επτανήσιος ζωγράφος Ιωάννης Τριγώνης.

Παραπομπές
----------

1. ↑  Cristina Benussi (2007): «I Greci» στο *Dentro Trieste - Ebrei, Greci, Sloveni, Serbi, Croati, Protestanti, Armeni*, hrsg. v.
2. ↑  Drakopoulou, Eugenia (2016). *Pittura Romeica in Italy: Artistic transfers across the Adriatic sea (18th - 19th centuries) Volume 13*. Αθήνα: National Hellenic Research Foundation. σελ. 22.
3. ↑  Caterina Furlan, Giuseppe Pavanello (2000) : *Trieste.*
4. ↑  «La Chiesa». comgrecotrieste.it. Ανακτήθηκε στις 10 Μαρτίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 238757768

 |

 |
Οι τρεις αρχικές πρωταγωνίστριες της σειράς, από αριστερά προς τα δεξιά¨ Τζάκλιν Σμιθ, Φάρα Φόσετ και Κέιτ Τζάκσον
Οι ***Άγγελοι του Τσάρλι*** (αγγλικά: *Charlie’s Angels*) ήταν μία αμερικανική τηλεοπτική σειρά, αστυνομικού ενδιαφέροντος. Τους πρωταγωνιστικούς ρόλους κατείχαν, κατά καιρούς, τρεις γυναίκες, οι οποίες εργάζονταν ως ιδιωτικές ντετέκτιβ, κάτω από τις εντολές ενός αγνώστου επικεφαλής, του Τσάρλι, του οποίου άκουγαν μόνο τη φωνή. Στόχος τους ήταν η καταπολέμηση του εγκλήματος.

Η σειρά προβαλλόταν από το κανάλι ABC από τις 22 Σεπτεμβρίου 1976 έως τις 24 Ιουνίου 1981, ενώ στην Ελλάδα άρχισε να προβάλλεται από την ΕΡΤ το 1977.  Οι τρεις αρχικοί «Άγγελοι» ερμηνεύτηκαν από τις ηθοποιούς Κέιτ Τζάκσον, Φάρα Φόσετ και Τζάκλιν Σμιθ, ενώ στην πορεία υπήρξαν αντικαταστάσεις, καθώς προστέθηκαν οι Τσέριλ Λαντ, Τάνια Ρόμπερτς και Σέλεϊ Χακ. Το ρόλο του αγνώστου «Τσάρλι» υποδύθηκε φωνητικά ο Τζον Φορσάιθ, ενώ σημαντικός ήταν και ο ρόλος του Ντέιβιντ Ντόιλ (1929 – 1997), ο οποίος δεν έλειψε από επεισόδιο.

Παραπομπές
----------

1. ↑  «ΑΦΙΕΡΩΜΑ ΕΡΤ: Για μικρούς, για μεγάλους και για μας.». 2013-06-15.. Ανακτήθηκε στις 2022-01-23.

Πηγές
-----

* Οι Άγγελοι του Τσάρλι στο ImdB Ανακτήθηκε στις 7/1/2021
**Οι Αντίζηλοι** (αγγλικά: The Persuaders) ήταν έγχρωμη τηλεοπτική σειρά δράσης, περιπέτειας και κωμωδίας, με πρωταγωνιστές τον Ρότζερ Μουρ και τον Τόνι Κέρτις. Προβλήθηκε στο τηλεοπτικό δίκτυο **ABC** των ΗΠΑ και στο **ITV** της Μεγάλης Βρετανίας την σεζόν 1971-1972. Τα γυρίσματα της σειράς έγιναν στη Γαλλία, στην Ιταλία και στη Μεγάλη Βρετανία, από τον Μάιο του 1970 έως τον Ιούνιο του 1971.

Υπόθεση
-------

Ο Άγγλος Λόρδος Μπρετ Σενκλαίρ και ο Αμερικάνος Ντάνι Γουάιλντ είναι δύο πλούσιοι playboys, που συνεργάζονται με τον δικαστή Φούλτον για να ερευνήσουν τα εγκλήματα που η αστυνομία δεν μπορεί να επιλύσει. Αυτοί οι δύο άνδρες είναι εντελώς αντίθετοι, αλλά γίνονται πολύ καλοί φίλοι μέσα από τις περιπέτειες τους, και συνεχώς διακινδυνεύουν τη ζωή τους ο ένας για τον άλλο.

Χαρακτήρες
----------

* ***Ντάνι Γουάιλντ*** (Τόνι Κέρτις).

Μεγάλωσε στις φτωχογειτονιές της Νέας Υόρκης, κάτι που διαμόρφωσε και τον χαρακτήρα του. Δραπέτευσε από αυτές τις γειτονίες κατατασσόμενος στο πολεμικό ναυτικό των ΗΠΑ και αργότερα έγινε εκατομμυριούχος, επενδύοντας σε επιχειρήσεις πετρελαίου. Ο ίδιος ο Κέρτις είχε μια πολύ δύσκολη παιδική ηλικία στο Μπρονξ και υπηρέτησε στο Πολεμικό Ναυτικό των ΗΠΑ. Ήταν 46 ετών όταν πρωταγωνίστησε τους Αντίζηλους, αλλά εκτέλεσε όλα τα ακροβατικά και τις σκηνές μάχης μόνος του.

* ***Λόρδος Μπρετ Σενκλαίρ*** (Ρότζερ Μουρ).

Είναι Βρετανός ευγενής, με σπουδές στο Χαρόου και στην Οξφόρδη, πρώην αξιωματικός του Στρατού. Επίσης είναι πρώην οδηγός αγωνιστικών αυτοκινήτων.

Επεισόδια
---------

Παραπομπές
----------

1. ↑  | The Persuaders Tv Series internet movie database (αγγλικά)

Εξωτερικοί σύνδεσμοι
--------------------

* *Οι Αντίζηλοι*   στην IMDb (Αγγλικά)
Συντεταγμένες: 45°0′0.000″N 107°0′0.000″E﻿ / ﻿45.00000000°N 107.00000000°E﻿ / 45.00000000; 107.00000000

Το **Οροπέδιο της Μογγολίας** είναι τμήμα του οροπεδίου της Κεντρικής Ασίας με συνολική έκταση 3.200.000 τετρ. χιλιόμετρα και πλασιώνεται στα ανατολικά με τα ορεινούς όγκους του Μεγάλου Κινγκάν, στα νότια με την οροσειρά Γιν, στα δυτικά με την οροσειρά Αλτάι και τέλος, στα βόρεια από τις οροσειρές Σαγιάν και Κεντί.

Γεωγραφία
---------

Το οροπέδιο της Μογγολίας περιλαμβάνει την έρημο Γκόμπι καθώς και άλλες ξηρές εκτάσεις στέπας. Το υψόμετρο της περιοχής κυμαίνεται μεταξύ 1.000 και 1.500 μέτρων από το επίπεδο της θάλασσας, με χαμηλότερο σημείο την περιοχή του Χουλουνμπουίρ και με υψηλότερο σημείο προς την οροσειρά Αλτάι. Πολιτικά, το οροπέδιο αποτελεί τμήμα τριών χωρών, της Κίνας, της Μογγολίας και της Ρωσίας. Στην Κίνα, το οροπέδιο εντοπίζεται στην αυτόνομη επαρχία της Εσωτερικής Μογγολίας και στην αυτόνομη περιοχή της Σιντζιάνγκ. Στη Ρωσία, αποτελεί τμήμα κοντά στα νότια σύνορα των ομοσπονδιακών αντικειμένων της Δημοκρατίας της Μπουργιατίας και της Περιφέρειας Ιρκούτσκ.

Λόγω των μεταβολών στο φυσικό περιβάλλον της περιοχής, πολλές λίμνες έχουν χάσει μεγάλο μέρος της έκτασής τους, όπως οι λίμνες Καγκάν Νουρ και Σινκάι, ενώ άλλες έχουν εξατμιστεί, όπως οι λίμνες Σουανκιχάι και Ναϊμάν Σίου που αποξηράνθηκαν τις δύο τελευταίες δεκαετίες του 20ού αιώνα. Μόνο ελάχιστες λίμνες μεγάλωσαν σε επιφάνεια της τελευταίες δεκαετίες, όπως οι λίμνες Ανατολική Ζουγιάν και Χαντ Παόζι, ενώ συνολικά οι λίμνες του οροπεδίου απώλεσαν το 30 τοις εκατό της έκτασής τους.

Δείτε επίσης
------------

* Τάκλα Μακάν

Παραπομπές
----------

1. 1 2  Zhang, Xueyan; Hu, Yunfeng; Zhuang, Dafang; Qi, Yongqing; Ma, Xin (2009). «NDVI spatial pattern and its differentiation on the Mongolian Plateau». *Journal of Geographical Sciences* (Springer-Verlag) **19**: 405. doi:10.1007/s11442-009-0403-7.
2. ↑  «Shrinking Lakes on the Mongolian Plateau». NASA. 8 Απριλίου 2015. Ανακτήθηκε στις 26 Νοεμβρίου 2016.
3. ↑  Tao, Shengli; Fang, Jingyun; Zhao, Xia; Zhao, Shuqing; Shen, Haihua; Hu, Huifeng; Tang, Zhiyao; Wang, Zhiheng *και άλλοι*. (17 Φεβρουαρίου 2015). «Rapid loss of lakes on the Mongolian Plateau». *Proceedings of the National Academy of Sciences* **112**: 2281–2286. doi:10.1073/pnas.1411748112. PMID 25646423.
Συντεταγμένες: 67°38′26.4″N 147°51′26.1″E﻿ / ﻿67.640667°N 147.857250°E﻿ / 67.640667; 147.857250

Το **Οροπέδιο Αλαζέγια** (ρωσικά: *Алазейское плоскогорье*) είναι χαμηλό οροπέδιο της Γιακουτίας, στην ανατολική ασιατική Ρωσία. Πήρε το όνομά του από τον ποταμό Αλαζέγια, που πηγάζει από τις πλαγιές κάτω από το οροπέδιο.

Το οροπέδιο χαρακτηρίζεται από τους φυσικούς όρθιους μεμονωμένους βράχους που μοιάζουν με στήλες και ονομάζονται κιτζιλιάχ (= «πέτρινος άνθρωπος» στη γιακουτική γλώσσα). Ειδικότερα στα κιτζιλιάχ του οροπεδίου το κάτω τμήμα τους είναι λεπτότερο από το επάνω. Το Οροπέδιο Αλαζέγια συγκροτείται από ψαμμόλιθους,

Γεωγραφία
---------

Το Οροπέδιο Αλαζέγια βρίσκεται στο ανατολικό μέρος της Γιακουτίας (Δημοκρατίας των Σαχά), μεταξύ των ποταμών Ιντιγκίρκα, Κολιμά και Οζόγκινα. Το μέσο υψόμετρο της επιφάνειας του οροπεδίου είναι περίπου 350 μέτρα. Υπάρχουν ελαφρώς υψηλότερα τραπεζοειδή υψώματα, που διασχίζουν την έκταση του οροπεδίου, του οποίου το υψηλότερο σημείο είναι μια ανώνυμη κορυφή με υψόμετρο 954 μέτρα.

Το οροπέδιο συνορεύει με την Παραλιακή πεδιάδα Γιάνα-Ιντιγκίρκα και τους ποταμούς Γιάνα και Ιντιγκίρκα στα δυτικά, με τον ποταμό Οζόγκινα στα νότια και με την παραλιακή πεδιάδα του Κολιμά με τον ομώνυμο ποταμό στα ανατολικά και βορειοανατολικά. Εκτός από τον Αλαζέγια πηγάζουν από το οροπέδιο οι ποταμοί Σεντεντέμα και Σάνγκινα.

Στις χαμηλότερες περιοχές του οροπεδίου υπάρχουν δάση λάρικα, ενώ στις υψηλότερες κυριαρχεί η αλπική τούνδρα.

Παραπομπές
----------

1. ↑  «Murzin Yuri Andreyevich, *Kigilyakhi of Yakutia*». Αρχειοθετήθηκε από το πρωτότυπο στις 8 Μαΐου 2020. Ανακτήθηκε στις 30 Οκτωβρίου 2019.
2. 1 2  Google Earth
3. 1 2 3  «Алазейское плоскогорье» στη *Μεγάλη Σοβιετική Εγκυκλοπαίδεια*

Εξωτερικοί σύνδεσμοι
--------------------

* Φυσιογεωγραφία της ρωσικής Άπω Ανατολής
* *Υγρότοποι στη Ρωσία* - τόμος 4
Συντεταγμένες: 36°52′0″N 7°39′0″E﻿ / ﻿36.86667°N 7.65000°E﻿ / 36.86667; 7.65000

Η **Οροσειρά Εντούγκ** ή **Τζεμπέλ Εντούγκ** (αραβικά: جبل إيدوغ‎ *jabal edūġ*) είναι οροσειρά της περιοχής του Μαγκρέμπ στη Βόρεια Αφρική.

Γεωγραφία
---------

Η οροσειρά αυτή είναι τμήμα της αλπικής αλυσίδας του Τελλιανού Άτλαντα της ανατολικής Αλγερίας η οποία αποτελεί τμήμα της ευρύτερης οροσειράς του Άτλαντα. Η Οροσειρά Εντούγκ εκτείνεται μεταξύ του Καπ ντε Γκαρντ και του Καπ ντε Φερ. 

Το υψηλότερο σημείο του ορεινού όγκου είναι το Μπου Ζιζί (1008 μ.), μεταξύ της Ανάμπα και του Ελ Μαρσά. 

Γεωλογικά, η οροσειρά αυτή είναι ένα κρυσταλλικό μεταμορφωσιγενές πυρηνικό σύμπλεγμα της Μειόκαινου εποχής.

Οικολογία
---------

Η Οροσειρά Εντούγκ έχει μεσογειακή δασική κάλυψη όπου κυριαρχεί η φελλοφόρος δρυς *(Quercus suber)*, ένα ανθεκτικό μεσογειακό δέντρο. Το χιόνι δεν είναι σπάνιο τον χειμώνα και τα βουνά συχνά καλύπτονται με ομίχλη, γεγονός το οποίο επιτρέπει στις φτέρες να αναπτύσσονται μεταξύ της βλάστησης. 

Το δάσος της Οροσειράς Εντούγκ είναι πολύ ευάλωτο σε πυρκαγιές. Τεράστιες επιφάνειες έχουν καεί τις τελευταίες δεκαετίες.

Η Οροσειρά Εντούγκ ήταν η τελευταία τοποθεσία διαβίωσης του λιονταριού *(Panthera leo)* στη Βόρεια Αφρική. Το τελευταίο λιοντάρι της Αλγερίας σκοτώθηκε στην Οροσειρά Εντούγκ το 1890. Ο ορεινός όγκος είναι επίσης ο φυσικός βιότοπος του ραβδωτού τρίτωνα του Εντούγκ (*Pleurodeles poireti* ), ένα είδος που απειλείται με εξαφάνιση. Η ευάλωτη βορειοαφρικανική σαλαμάνδρα της φωτιάς *(Salamandra algira)* διαβιώνει επίσης στην οροσειρά. Το Εντουγκνούρα, ένα γένος κολλέμβολων το οποίο ανήκει στην υποοικογένεια των Νεανουριδών, πήρε το όνομά του από την οροσειρά.

Δείτε επίσης
------------

* Κατάλογος βουνών στην Αλγερία

Παραπομπές
----------

1. ↑  «Arab Encyclopedia – الأطلس (جبال) Atlas Mountains Massif de l'Atlas». *www.arab-ency.com*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 25 Απριλίου 2020.
2. ↑  Caby, R; Hammor, D; Delor, C (2001-12). «Metamorphic evolution, partial melting and Miocene exhumation of lower crust in the Edough metamorphic core complex, west Mediterranean orogen, eastern Algeria» (στα αγγλικά). *Tectonophysics* **342** (3-4): 239–273. doi:10.1016/S0040-1951(01)00166-4. .
3. ↑  «Seraïdi - Histoire». *annaba.net.free.fr*. Ανακτήθηκε στις 24 Απριλίου 2020.
4. ↑  Last North African lion Αρχειοθετήθηκε 2007-11-01 στο Wayback Machine.
5. ↑  «BioStor-Lite». *biostor.org*. Ανακτήθηκε στις 24 Απριλίου 2020.
Η **ορντινάντσα** (γερμ. *Ordonnanzoffizier*) ήταν ιδιαίτερη διάκριση αξιωματικών του γερμανικού στρατού. Συνήθως ονομάζονταν έτσι οι νεαροί σε ηλικία κατώτεροι αξιωματικοί (σε βαθμό υπολοχαγού ως λοχαγού), οι οποίοι υπηρετούσαν ως υπασπιστές ανώτερων αξιωματικών (σε βαθμό στρατηγού ως στρατάρχη) με ειδικά καθήκοντα. 

Οι ορντινάντσες εξυπηρετούσαν τον κύριό τους εν είδει προσωπικού γραμματέα, ιδιαίτερα στις καθημερινές εργασίες του, διεκπεραίωναν την αλληλογραφία και τις γραφικές υποχρεώσεις, προετοίμαζαν και διεξήγαγαν τις απαραίτητες τελετές και τις προκαθορισμένες τιμές.

  


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Ορντινάντσα**  |
Συντεταγμένες: 34°3′N 2°4′E﻿ / ﻿34.050°N 2.067°E﻿ / 34.050; 2.067

Η **Οροσειρά Αμούρ** (αραβικά: جبل العمور‎, γαλλικά: Djebel Amour‎) είναι οροσειρά στην Αλγερία, η οποία αποτελεί τμήμα του Σαχαριανού Άτλαντα, του ορεινού συστήματος του Άτλαντα.

Γεωγραφία
---------

Η οροσειρά Αμούρ βρίσκεται στην κεντρική περιοχή του Σαχαριανού Άτλαντα, με την οροσειρά Κσουρ στο δυτικό άκρο και την οροσειρά Ουλέντ-Ναΐλ στο ανατολικό άκρο.

Η πόλη Αφλού, η οποία είναι μία από τις υψηλότερες πόλεις της Αλγερίας καθώς επίσης και μία από τις πιο ψυχρές, βρίσκεται στην περιοχή σε υψόμετρο 1.426 μ. Υπάρχουν περίπου 35.000 κάτοικοι στην περιοχή της οροσειράς Αμούρ.

Κορυφές
-------

Τα βουνά της οροσειράς Αμούρ έχουν υψόμετρα κατά μέσο όρο μεταξύ 1.400 και 2000 μ. Η υψηλότερη κορυφή της οροσειράς είναι η Τζεμπέλ Κσελ, η οποία βρίσκεται σε υψόμετρο 2.008 μ.

Δείτε επίσης
------------

* Κατάλογος βουνών στην Αλγερία
* Σαχαριανός Άτλαντας

Παραπομπές
----------

1. ↑  *GEOnet Names Server*. 11  Ιουνίου 2018. -458718.
2. ↑  Mebrouk, Fateh· Colin, Jean-Paul· Hennache, Fatima (2011). «An outcrop with non-marine ostracodes in the Early Eocene of Djebel Amour, cen-tral Saharian Atlas, Algeria: taxonomy, palaeoecology and palaeobiogeography». *doi.org* (στα Γαλλικά). doi:10.4267/2042/42328. Ανακτήθηκε στις 5 Μαΐου 2020.
3. ↑  «Le Djebel Amour». *alger-roi.fr*. Αρχειοθετήθηκε από το πρωτότυπο στις 23 Νοεμβρίου 2012. Ανακτήθηκε στις 5 Μαΐου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 8177152381806401950002
* LCCN: sh2017004333
* BNF: cb15289810j (data)

 |

 |